Diari Oficial de la Generalitat Valenciana


Sumari del DOGV 3968, del 28-03-2001 (2001/2685)

Informació pública de l'aprovació definitiva del projecte de reparcel·lació del sector NP-12.
---------------------------------------------------------------------------------------------

### Dades del document

Número de DOGV
:   3968

Data del DOGV
:   28-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2685


Organisme emissor
:   Ajuntament de Teulada

Tipus de document
:   Anunci

Informació pública de l'aprovació definitiva del projecte de reparcel·lació del sector NP-12. [2001/F2685]
  
La Comissió de Govern, en la sessió del dia 23 de gener de 2001, va adoptar el següent acord:
  
«Es dóna compte de la proposta de resolució que formula amb data 15 de gener de 2001 el cap de l'Àrea d'Obres, Urbanisme i Medi Ambient, que diu:
  
Antecedents
  
1. El programa d'actuació integrada del sector NP-12 s'ha aprovat definitivament per la Comissió Territorial d'Urbanisme el 12 de juny de 2000, i ordenada la publicació de l'acord el 14 de novembre de 2000. Les normes urbanístiques del pla parcial s'han publicat en el Butlletí Oficial de la Província d'Alacant número 278, de 2 de desembre de 2000.
  
2. Respecte al projecte de reparcel·lació, aquest es va presentar el 4 d'octubre de 1999, i fou objecte dels següents tràmits:
  
- Sotmetiment a informació pública: Diari Oficial de la Generalitat Valenciana número 3.698, de 29 de febrer de 2000; Butlletí Oficial de la Província d'Alacant número 47, de 26 de febrer de 2000, i diari Información d'Alacant de 26 de febrer de 2000.
  
- Avís als titulars cadastrals, així com als propietaris o titulars de drets reals que s'identificaren.
  
- La certificació de titularitat i càrregues expedida pel Registre de la Propietat s'entregà a l'ajuntament el 5 de maig de 2000.
  
- Els afectats sí que presentaren al·legacions al projecte.
  
- L'ajuntament comunicà d'ofici determinades deficiències existents en el projecte de reparcel·lació, així com de les al·legacions produïdes, conseqüència del qual el promotor va remetre, amb data 16 de novembre de 2000, nou exemplar del projecte amb determinades rectificacions.
  
- En compliment del que s'estableix en l'article 69.1.c) de la Llei Reguladora de l'Activitat Urbanística, s'ha donat audiència als afectats per les modificacions del nou projecte de reparcel·lació, i s'ha presentat una al·legació a aquest respecte (Sr. Pedro M. Schneeberger).
  
3. En conseqüència, és procedent, complits els tràmits legals oportuns, resoldre les al·legacions formulades i resoldre sobre l'aprovació definitiva del projecte.
  
Consideracions jurídiques
  
Primer. El nou projecte presentat compleix raonablement els requisits tecnicojurídics per a la seua aprovació, de conformitat amb el que s'estableix en la legislació aplicable (Llei Reguladora de l'Activitat Urbanística, Reglament de Gestió Urbanística i Reglament sobre Inscripció d'Actes de Naturalesa Urbanística).
  
Segon. Respecte a las al·legacions formulades, cal informar el següent:
  
a) Senyor Roger Gustave Berberat (repr. Sr. Andrés Crespo Llenes). No és necessari entrar en l'examen d'aquesta, ja que el 31 de maig de 2000 es remet escrit en què es desisteix de l'al·legació. I el 20 de juny de 2000 presenta un escrit en què sol·licita que la parcel·la resultant número 47 figure a nom seu, per compra als senyors Weigang. No obstant, es comprova en el projecte de reparcel·lació que aquesta ja figura a nom dels senyors Berberat. Conclusió: és innecessari atendre l'al·legació.
  
b) Senyor David Finnigan (en representació del Sr. Joseph Berry). Procedeix desestimar l'al·legació, ja que el seu contingut no concreta cap qüestió en relació amb el projecte de reparcel·lació.
  
c) Pedro M. Scheeberger. S'han presentat dues al·legacions, una en fase d'informació pública, i l'altra en tràmit d'audiència, les quals s'examinen per separat. En la primera al·legació, es formulen les següents qüestions:
  
- Caràcter consolidat de la seua propietat: al respecte cal informar que el caràcter consolidat no es impediment perquè estiga subjecta al règim del sòl que li és aplicable, en aquest cas sòl urbanitzable no programat (NP-12) desenvolupat a través del corresponent programa d'actuació integrada, i subjecte a reparcel·lació forçosa (art. 89 R. Gestió).
  
- Acord entre els propietaris: la falta d'acord que inicialment s'evidenciava entre promotor i propietari no impedeix la formulació de la reparcel·lació; més aviat, aquesta és una fórmula legal prevista a falta d'acord entre agent urbanitzador i propietat (art. 68.2.d) de la LRAU).
  
- Despeses d'urbanització: d'entrada, les despeses d'urbanització a finançar per cada propietari són les de l'actuació integrada en els termes dels articles 30 i 67 de la Llei Reguladora de l'Activitat Urbanística, i 58 i 59 del Reglament de Gestió); i no poden comptar-se exclusivament ?i de forma excloent- les que incideixen de forma directa i individualment en cada parcel·la en concret, perquè totes aquestes incideixen encara que siga indirectament en les parcel·les incloses dins de l'àmbit d'actuació. Respecte a les obres d'urbanització executades per la propietat, tampoc es pot estimar acceptable, ja que per a això és necessari que s'acrediten de forma justificada aquestes despeses i que són compatibles amb les obres projectades en el corresponent projecte d'urbanització (art. 70.f) LRAU); res de tot això s'acredita en l'al·legació.
  
- Excedent d'aprofitament: en el nou projecte de reparcel·lació s'ha rectificat el càlcul, excloent la part proporcional de la finca consolidada per la edificació, de forma que s'adeqüe a la disposició transitòria cinquena del Text Refós de la Llei del Sòl de 1992 i la Sentència del Tribunal Superior de Justícia de la Comunitat Valenciana número 635, de 28 de juliol de 1995. Ara bé, es deixa constància que el que queda exclòs no és tota la finca, sense la part proporcional consolidada per l'edificació, per lògica aplicació del principi de repartiment equitatiu de beneficis i càrregues i participació en les plusvàlues (art. 5 i 3 de la Llei 6/98) i basant-se en l'article 89 del Reglament de Gestió.
  
- Quota d'urbanització: la propietat no pot emparar-se en la preexistència d'una edificació per a autoexcloure's absolutament del pagament de les despeses d'urbanització legalment repercutibles segons els esmentats articles 30 i 67 de la Llei Reguladora de l'Activitat Urbanística, ni la disposició transitòria cinquena del Text Refós de la Llei del Sòl de 1992 dóna cobertura a aquesta pretensió. Cosa diferent és que, com a conseqüència de l'exclusió de la part consolidada de la parcel·la, la quota resultant li haja quedat reduïda a 48.885.687 pessetes.
  
- Descripció registral de la parcel·la: el nou projecte refós ja recull la descripció de l'obra nova que figura en la certificació registral de titularitat i càrregues.
  
La segona al·legació (datada l'11.01.2001, RE núm. 302) consisteix a desistir de la primera al·legació i acceptar el projecte de reparcel·lació modificat, ja que ha arribat a un acord amb l'agent urbanitzador (reducció de la quota d'urbanització a 6.500.000 PTA). No obstant, com que l'execució d'aquest acord està supeditat a la subscripció d'un aval, solament podrà acceptar-se l'al·legació de forma condicionada a l'exacta execució del que s'ha pactat.
  
Conclusió: respecte a la primera al·legació de data 6 d'abril de 2000 procedeix la seua desestimació pels motius esmentats. I respecte a la segona al·legació de data 11 de gener de 2001, que deixaria sense efecte l'anterior, solament procedeix la seua estimació condicionada a l'execució del que s'ha acordat (presentació d'aval).
  
Tercer. Respecte al procediment a seguir és el següent:
  
- Resoldre sobre les al·legacions formulades i aprovar el projecte de reparcel·lació tot introduint, si és el cas, les rectificacions oportunes.
  
- Notificar l'acord d'aprovació a tots els interessats que figuren en l'expedient (propietaris, titulars de drets reals i agent urbanitzador) conforme a l'article 69.1 de la Llei Reguladora de l'Activitat Urbanística.
  
- Remetre còpia del projecte a la Conselleria d'Obres, Públiques, Urbanisme i Transports (art. 59.3 i DA Cinquena-1ª LRAU).
  
- Publicació de l'acord d'aprovació al tauler d'edictes, Diari Oficial de la Generalitat Valenciana, Butlletí Oficial de la Província d'Alacant i diari de difusió corrent a la localitat (art. 111.1 i 108.1 del RGU).
  
- L'òrgan competent per a aprovar la reparcel·lació és l'alcalde (art. 21.1.j) de la Llei de Bases de Règim Local reformada per la Llei 11/1999, d'aplicació preferent a l'article 69.1 de Llei Reguladora de l'Activitat Urbanística, competència que té delegada en la Comissió de Govern, segons la Resolució de l'Alcaldia número 303, de 5 de juliol de 1999 (BOPA núm. 164, 20.07.1999).
  
- Una vegada ferm l'acord en via administrativa, es remetrà el projecte al Registre de la Propietat per a la seua inscripció (art. 69.1 in fie LRAU).
  
Quart. Respecte al pagament de la compensació en metàl·lic de l'aprofitament corresponent a l'administració el conveni urbanístic subscrit pel promotor i ajuntament diu que aquell es compromet a realitzar el pagament de l'excedent d'aprofitament (05.455.156 PTA) ?en el moment en què l'ajuntament aprove l'adjudicació definitiva del programa?.
  
Proposta de resolució
  
Primer. Respecte a les al·legacions formulades:
  
- Del senyor Roger Gustave Berberat (repr. Sr. Andrés Crespo Llenes): és innecessari atendre l'al·legació, pels motius exposats.
  
- Del senyor David Finnigan (en representació del Sr. Joseph Berry): procedeix desestimar l'al·legació, ja que el seu contingut no concreta cap qüestió en relació amb el projecte de reparcel·lació.
  
- Del senyor Pedro M. Scheeberger: la primera al·legació (06.04.2000) es desestima pels motius abans exposats. I respecte a la segona al·legació (11.01.2001), procedeix acceptar-la però condicionada que efectivament s'execute el que s'ha pactat. En altre cas, quedarà desestimada.
  
Segon. Aprovar el projecte de reparcel·lació Coma dels Frares (UE-1 del sector NP-12 del PGPU de Teulada) formulat per l'agent urbanitzador Promociones y Construcciones Coma dels Frares, SL.
  
Tercer. Publicar aquest acord i notificar-lo a promotor, propietaris i altres interessats als efectes oportuns.
  
Així mateix, remetre una còpia del projecte de reparcel·lació aprovat a la Conselleria d'Obres Públiques, Urbanisme i Transports, conforme preveu l'article 59.3 i la disposició addicional cinquena-1ª de la Llei Reguladora de l'Activitat Urbanística.
  
Igualment, i una vegada ferm en via administrativa l'acord, remetre còpia del projecte de reparcel·lació aprovat, i la restant documentació corresponent, al Registre de la Propietat, i sol·licitar-ne la inscripció.
  
Quart. Acceptar las cessions efectuades a l'Ajuntament de Teulada en el projecte de reparcel·lació aprovat; i incorporar a l'Inventari de Béns Municipal els terrenys cedits a l'ajuntament, com també afectar-los a la destinació que els és pròpia.
  
Cinqué. Facultar l'alcalde president, tan àmpliament com siga menester, per a donar compliment i efectivitat a aquests acords i, especialment, per a introduir les correccions que corresponguen per a l'execució de l'acord entre l'agent urbanitzador i el senyor Schneeberger.
  
La comissió, en votació ordinària i per unanimitat, acorda:
  
Primer. Aprovar la proposta formulada tal com està redactada.
  
Segon. Aquest acord posa fi a la via administrativa.»
  
El que es fa públic per a general coneixement, i s'adverteix que contra el present acord, definitiu en via administrativa, es pot interposar un recurs potestatiu de revisió en el termini d'un mes davant el mateix òrgan que l'adoptà, a partir del dia següent al de la publicació d'aquest edicte en el Butlletí Oficial de la Província d'Alacant, previ al contenciós administratiu, o aquest directament, davant el jutjat contenciós administratiu o el Tribunal Superior de Justícia de la Comunitat Valenciana que corresponga en aplicació de les regles de distribució de competència material i territorial, en el termini de dos mesos a partir del dia següent al de la publicació d'aquest edicte en el Butlletí Oficial de la Província d'Alacant, o de la notificació de la resolució del recurs de reposició.
  
La relació de titulars afectats és la que a continuació es detalla, per si no fóra possible practicar notificació a algú d'ells, per resultar desconeguts, ignorar-se el lloc de notificació, o bé, intentada la mateixa, no s'haguera pogut practicar. Valdrà la present publicació a tal efecte, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:
  
Interessat Domicili
  
Antonio Ramiro Signes Desconegut
  
Vicenta Juliá Morales Desconegut
  
Magdalena Buigues Llobell Desconegut
  
Bautista Oller Andrés de Vicente Desconegut
  
Juan Bautista Malonda Buigues Desconegut
  
Vicente Ferrando Vallés Desconegut
  
Rosa Oller Font Desconegut
  
Manuel Morales Crespo Desconegut
  
Vicenta Yvars Morales Desconegut
  
María Tur Escoda Desconegut
  
Félix Tur Escoda Desconegut
  
Magdalena Tur Escoda Desconegut
  
Miguel Tur Escoda Desconegut
  
Carmen Morales Crespo Desconegut
  
Carlos Pineda Cardona Desconegut
  
Vicenta Sala Fluixá Desconegut
  
Miguel Julia Morales Desconegut
  
Joaquín Fruxá Cabrera Desconegut
  
Pedro Grimalt Bañuls Desconegut
  
Antonio Ivars Cabrera Desconegut
  
Josefa Giner Planells Desconegut
  
Brian-Victor Firth Flat A, 12 Ashleig Road
  
West Park - W. Yorks (Anglaterra)
  
Joseph Charles Berry 20, Wealden Way
  
Haywards Heath
  
West Sussex RH16 4AF (Anglaterra)